Altyd Aanvaar | Afrikaans ODB
Lees: Lukas 19:1–10 | Die Bybel In Een Jaar: Jesaja 59–61; 2 Tessalonisense 3
Die Seun van die mens het immers gekom om te soek en te red wat verlore is. Lukas 19:10
Angie se ouers was teleurgestel, en Angie self het gevoel asof sy nie die paal kon haal nie. Ná 'n kort rukkie het die negejarige besef wat dit beteken om saam met gemiddelde leerders in 'n klas te wees. "Mammie, ek hoort hier. Ek word uiteindelik aanvaar!"
Dit laat my dink aan hoe opgewonde Saggeus, die hooftollenaar, moet gevoel het toe Jesus Homself na sy huis genooi het (Luk. 19:5). Dit was vir Christus belangrik om saam met dié wat weet dat hulle foute het en nie God se genade verdien nie (vs. 10), te eet. Hy het ons gevind, en Hy het ons lief. Daarby het Hy ons ook die belofte van volmaaktheid gegee op grond van Sy dood en opstanding. Dit is slegs deur Sy genade dat ons volmaak word.
My geestelike reis blyk 'n reis van voortdurende worsteling te wees – ek weet my lewe voldoen nie aan God se ideaal nie. Dit is egter vertroostend om te dink dat ons altyd aanvaar word, want die Heilige Gees verander ons al hoe meer om soos Jesus te wees.
Ons is nog nie volmaak nie, tog word ons bemin.
Vader, baie dankie dat U my liefhet soos wat ek is, én dat U my volmaak maak deur die offer van U Seun. Leer my om my te onderwerp aan U daaglikse vernuwing.